**ΦΥΛΛΟ ΕΡΓΑΣΙΑΣ ΓΙΑ ΤΟ ΚΕΦ.2.1 «ΟΜΗΡΙΚΗ ΕΠΟΧΗ»**

1. Ποια χρονική περίοδο ονομάζουμε Ομηρική εποχή; Γιατί την ονομάζουμε έτσι; Ποιο άλλο όνομα παίρνει αυτή η περίοδος από τα χαρακτηριστικά της τέχνης που δημιουργείται τότε;

2. Περιγράψτε σύντομα τον 1ο ελληνικό αποικισμό.

3. Να αναπαραστήσετε την κοινωνική διαστρωμάτωση των κοινωνιών της ομηρικής εποχής.

4. Πότε εμφανίζεται αλφαβητική γραφή στην αρχαία Ελλάδα; Πως προέκυψε αυτή;

5. Σωστό Λάθος

Α. Ο Οδυσσέας υπήρξε κύριος του σπουδαιότερου «οίκου» της Ιθάκης. Σ Λ

Β. Στην ομηρική εποχή ανθεί το εμπόριο και η βιοτεχνία. Σ Λ

Γ. Οι πρώτες ελληνικές κοινωνίες οργανώθηκαν με φυλετικά κριτήρια. Σ Λ

Δ. Η τέχνη των ομηρικών χρόνων αποκαλέστηκε «γεωμετρική». Σ Λ

Ε. Το συμβούλιο των γερόντων ασκούσε τη δικαστική εξουσία. Σ Λ

6. Τι σημαίνει ότι κατά την ομηρική εποχή επικρατεί μια μορφή κλειστής αγροτικής οικονομίας;

+ **εργασία με αναφορά στο παράθεμα 4 της σελ.82**: «Για ποια ζητήματα θα μπορούσε ο Μέντωρ να θυμώσει με το σημερινό ‘’πλήθος’’ που αδρανεί;» Συλλογή εικόνων για τη δημιουργία κολάζ που θα περιέχει τα λόγια του Μέντορα.